dh-unibe/image-text_koenigsfelden-charters-post-1500 huggingface dataset:
Ich, Katterina Truͤchsessin von Walppuͦrg, bekenn mich mit diser
geschrifftt, dz mir der ersam, fuͤrnem und wis Bennedicktt
Matstetter, diser zitt hoffmeist₎ zuͦ Kuͤngsveldenn, min lieber
gevatter, guͤtlich usgericht und bezaltt hatt xxv guͤld Bernn
weruͤng, so er mir von ains gotzhuͤs Kuͤngsveldenn wegenn
schuͤldig ist zuͤ liptting und mir uff nechst verschinenn fronvastenn zuͤ pfingstenn im xxviij ͦ jar vervallenn ist gwesenn
nach luͤt und sag der vorschribnuͤg, so ich darum̄ han. hierrum̄ sag ich, obemelttenn hoffmeist₎, und wer hierrum̄ qùtieres
not ist, guͤt ledig und los fuͤr mich und mine erbenn inn kraft
dis brieffs und des zuͤ warer uf urkuͤnd, so hab ich min eigen
bittschafftt zuͦ end diser geschrifftt druͦcktt, die geben ist uff den
xv tag des brachmonnentz, gezaltt
von
Cristuͧꝰ gebuͧrtt mͦ vc und im
xxviijͦ jar ꝫcꝭ.
1528 VI 15 . F. Argau ( Königsfelden )
Kathrin Trùcksaͤssin
quittung um̄ j fronvast₎
lipding ✳